ઉત્તર પ્રદેશ સ્થિત ગ્રેટર નોઇડાના તિગરી ગામના પ્રધાન અને ભારતીય જનતા પાર્ટીના નેતાની ગુરૂવારે હત્યા થઇ હતી. બાઇકસવારોએ ભાજપ નેતા શિવકુમાર યાદવની ગોળી મારીને હત્યા કરી હતી. મળતી માહિતી અનુસાર, શિવકુમાર પોતાની ફોર્ચ્યુનર કારમાં બેઠા હતા, એ જ સમયે બાઇકસવારોએ ગોળી મારી હતી અને ઘટનાસ્થળે જ તેમનું મૃત્યુ થયું હતું. આ ખબર ફેલાતા જ રોડ પર ભીડ જામી ગઇ હતી. આ ઘટનામાં બે અન્ય લોકોનું પણ મૃત્યુ થયું હતું.